**ZAPISNIK**

**s 18. sjednice Školskog odbora II GIMNAZIJE - SPLIT, održane dana 5. listopada 2023. godine u uredu ravnateljice s početkom u 18:30 sati.**

Nazočni članovi:

1. S. I., predsjednica Školskog odbora
2. A. N., zamjenica predsjednice Školskog odbora
3. A. G. L., član
4. Đ. V.-S., član
5. D. P., član

Ostali nazočni: ravnateljica i tajnica Škole.

Izočni članovi: E. K. i L. A. opravdali su svoj izostanak.

Predsjednica Školskog odbora, S. I., prof. započela je sjednicu u 18:30 sati, pozdravila prisutne te predlaže sljedeći

**D n e v n i r e d:**

 1. Verifikacija zapisnika s 17. (elektroničke) sjednice II GIMNAZIJE - SPLIT

 2. Usvajanje Godišnjeg plana i programa II GIMNAZIJE - SPLIT za 2023./2024.g.

 3. Usvajanje Školskog Kurikula II GIMNAZIJE – SPLIT za 2023./2024.g.

 4. Izbor kandidata po natječaju stručni suradnik pripravnik - socijalni pedagog/psiholog

 5. Razno

Dnevni red je jednoglasno usvojen.

Svi relevantni dokumenti s pozivom dostavljeni su svim članovima Školskog odbora te su ispunjeni zakonski okviri za raspravu o njima.

**Ad.1.)** Predsjednica Školskog odbora zamolila je očitovanje o Zapisniku s prethodne 17. (elektroničke) sjednice Školskog odbora II GIMNAZIJE - SPLIT. Članovi Školskog odbora jednoglasno su usvojili Zapisnik s 17. (elektroničke) sjednice Školskog odbora.

**Ad.2.)** Nakon predstavljanja Godišnjeg plana i programa II GIMNAZIJE - SPLIT za školsku godinu 2023./2024.godinu od strane ravnateljice Škole, ŠO donio je:

**O D L U K U br. 1**

Članovi Školskog odbora jednoglasno su usvojili **Godišnji plan i program II GIMNAZIJE - SPLIT** za školsku godinu 2023./2024. godinu.

**Ad.3.)** Nakon uvida i predstavljanja Školskog Kurikula II GIMNAZIJE - SPLIT za školsku godinu 2023./2024. godinu ŠO donio je:

**O D L U K U br. 2**

Članovi Školskog odbora jednoglasno su usvojili **Školski Kurikul II GIMNAZIJE - SPLIT** za školsku godinu 2023./2024. godinu.

**Ad.4.)** Ravnateljica škole I. K., prof. upoznala je prisutne kako je s danom 11. rujna 2023.g. raspisan natječaj za radno mjesto stručni suradnik pripravnik - SOCIJALNI PEDAGOG/PSIHOLOG (m/ž) -1 izvršitelj, na određeno, puno radno vrijeme (40 sati tjedno) u trajanju od 12 mjeseci - zapošljavanje pripravnika putem mjere "Stjecanje prvog radnog iskustva/pripravništva" čiji je nositelj Hrvatski zavod za zapošljavanje, te da je u natječajnom roku pristiglo 9 prijava. Uvidom u natječajnu dokumentaciju utvrđeno je kako su 7 prijava valjane, dok 2 prijave ne udovoljavaju uvjetima natječaja. Dana 4. 10. 2023. g. Povjerenstvo za procjenu i vrednovanje kandidata za zapošljavanje izvršilo je procjenu i vrednovanje ukupno pet (5) kandidata od sedam (7) uredno pozvanih. Uvidom u Zapisnik povjerenstva najveći broj bodova dobila je kandidatkinja D. M., stoga ravnateljica Škole traži prethodnu suglasnost za zasnivanje radnog odnosa sa imenovanom kandidatkinjom. Školski odbor jednoglasno donosi

**O D L U K A br. 3**

kojom daje prethodnu suglasnost za zasnivanje radnog odnosa s D. M., na radno mjesto stručni suradnik pripravnik - psiholog na određeno, puno radno vrijeme (40 sati tjedno) u trajanju od 12 mjeseci.

**Ad.5.)** Pod točkom razno Predsjednica Školskog odbora je zamolila očitovanje o prijedlogu Nastavničkog vijeća da 31. svibnja 2024. godine bude nenastavni dan. ŠO donio je:

**O D L U K A br. 4**

Jednoglasno je usvojen prijedlog Nastavničkog vijeća da 31. svibnja 2024. godine bude nenastavni dan.

Predsjednica Školskog odbora zahvalila se nazočnim članovima Školskog odbora na suradnji i sudjelovanju na sjednici.

Sjednica je završila u 19:30 sati.